2020. gada 17. novembrī Noteikumi Nr. 688

Rīgā (prot. Nr. 73 26. §)

**Grozījumi Ministru kabineta 2015. gada 1. decembra noteikumos Nr. 685 "Prasības uztura bagātinātājiem"**

Izdoti saskaņā ar

Pārtikas aprites uzraudzības likuma

4. panta otro daļu un 10.1daļas 2. punktu,

13. panta trešās daļas 3. punktu un

Reklāmas likuma 7. panta otro daļu

1. Izdarīt **Ministru kabineta 2015. gada 1. decembra noteikumos Nr. 685 "**Prasības uztura bagātinātājiem**"** (Latvijas Vēstnesis, 2015, 242. nr.) šādus grozījumus:

1.1. papildināt noteikumus ar 8.5. apakšpunktu šādā redakcijā:

"8.5. Komisijas 2017. gada 5. jūlija Regulā (ES) 2017/1203, ar ko attiecībā uz organisko silīciju (monometilsilāntriolu) un kalcija fosforiloligosaharīdiem (POs-Ca®), kuri pievienoti pārtikas produktiem un kurus izmanto uztura bagātinātāju ražošanā, groza Eiropas Parlamenta un Padomes Direktīvu 2002/46/EK un Eiropas Parlamenta un Padomes Regulu (EK) Nr. 1925/2006.";

1.2. izteikt 9. punktu šādā redakcijā:

"9. Lai reģistrētu uztura bagātinātāju, uzņēmums dienestā iesniedz paziņojumu uztura bagātinātāja reģistrācijai (turpmāk – paziņojums) (paziņojuma veidlapas paraugs pieejams dienesta tīmekļvietnē). Paziņojumā norāda šādu informāciju:

9.1. par uztura bagātinātāju:

9.1.1. nosaukumu;

9.1.2. ražotāja nosaukumu, reģistrācijas numuru komercreģistrā, adresi, tālruņa numuru, elektroniskā pasta adresi;

9.1.3. pagatavojuma veidu;

9.1.4. fasējuma vienības lielumu;

9.1.5. iepakojuma vienības lielumu;

9.1.6. ieteicamo dienas (diennakts) devu;

9.2. sastāvdaļas nosaukumu, daudzumu ieteicamajā dienas devā un mērvienību, papildus norādot:

9.2.1. vitamīnu un minerālvielu veidus;

9.2.2. auga botānisko nosaukumu latviešu un latīņu valodā, izmantoto daļu, pagatavojuma veidu. Auga ekstraktam papildus norāda auga attiecību pret ekstraktu;

9.2.3. vielas, kurām ir uzturvērtība vai fizioloģiska ietekme (šī prasība neattiecas uz šo noteikumu 9.2.1. un 9.2.2. apakšpunktu);

9.3. par paziņojuma iesniedzēju:

9.3.1. uzņēmuma nosaukumu, fiziskai personai – arī vārdu un uzvārdu;

9.3.2. juridiskai personai – reģistrācijas numuru komercreģistrā un juridisko adresi, fiziskai personai – personas kodu un deklarētās dzīvesvietas adresi;

9.3.3. faktisko adresi, ja tā nesakrīt ar juridisko adresi vai deklarētās dzīvesvietas adresi;

9.3.4. kontaktpersonu, tālruņa numuru, elektroniskā pasta adresi;

9.4. par uzņēmumu:

9.4.1. uzņēmuma nosaukumu, fiziskai personai – arī vārdu un uzvārdu;

9.4.2. juridiskai personai – reģistrācijas numuru komercreģistrā un juridisko adresi, fiziskai personai – personas kodu un deklarētās dzīvesvietas adresi;

9.4.3. faktisko adresi, ja tā nesakrīt ar juridisko adresi vai deklarētās dzīvesvietas adresi;

9.4.4. kontaktpersonu, tālruņa numuru, elektroniskā pasta adresi;

9.5. par valsts nodevas samaksu – valsts nodevas maksātāju, maksājuma datumu un samaksāto summu;

9.6. par dienesta lēmuma saņemšanas veidu – uz norādīto oficiālo elektronisko adresi, elektroniskā pasta adresi, pasta adresi vai klātienē;

9.7. apliecinājumu, ka sniegtā informācija ir patiesa.";

1.3. papildināt noteikumus ar 9.1punktu šādā redakcijā:

"9.1 Papildus šo noteikumu 9. punktā minētajam paziņojumamuzņēmums dienestā iesniedz:

9.11. marķējuma teksta paraugu latviešu valodā;

9.12. marķējuma paraugu oriģinālvalodā, iepakojuma oriģinālu vai tā fotokopiju.";

1.4. izteikt 10. punktu šādā redakcijā:

"10. Ja paziņojumu iesniedz papīra formā, uzņēmums marķējuma teksta paraugu latviešu valodā dienestā papildus iesniedz, izmantojot pieejamos elektronisko datu nesējus. Šādu kārtību piemēro arī šo noteikumu 13. un 13.1punktā minētajā gadījumā.";

1.5. papildināt noteikumus ar 10.1punktu šādā redakcijā:

"10.1 Šo noteikumu 9., 9.1, 13. un 13.1punktā minēto informāciju uzņēmums var iesniegt elektroniski, aizpildot speciālu tiešsaistes formu dienesta tīmekļvietnē www.pvd.gov.lv (e-pakalpojums) un identifikācijai izmantojot Valsts reģionālās attīstības aģentūras pārziņā esošo valsts informācijas sistēmu savietotāja koplietošanas personas identifikācijas risinājumu.";

1.6. izteikt 13. punktu šādā redakcijā:

"13. Ja tiek izdarītas izmaiņas reģistrētā uztura bagātinātājā, uzņēmums iesniedz dienestā paziņojumu par reģistrēta uztura bagātinātāja izmaiņām (turpmāk – paziņojums par izmaiņām) (paziņojuma veidlapas paraugs pieejams dienesta tīmekļvietnē). Paziņojumā par izmaiņām norāda šādu informāciju:

13.1. par uztura bagātinātāju:

13.1.1. uztura bagātinātāja nosaukumu un reģistrācijas numuru;

13.1.2. izdarītās izmaiņas uztura bagātinātāja nosaukumā, ražotāja nosaukumā, ražotāja adresē, uzņēmuma nosaukumā, uzņēmuma adresē, pagatavojuma veidā, fasējuma vienības lielumā, iepakojuma vienības lielumā, ieteicamajā dienas (diennakts) devā, sastāvdaļās, sastāvdaļu daudzumā, sastāvdaļu mērvienībā vai marķējumā;

13.2. par paziņojuma par izmaiņām iesniedzēju:

13.2.1. uzņēmuma nosaukumu, fiziskai personai – arī vārdu un uzvārdu;

13.2.2. juridiskai personai – reģistrācijas numuru komercreģistrā un juridisko adresi, fiziskai personai – personas kodu un deklarētās dzīvesvietas adresi;

13.2.3. faktisko adresi, ja tā nesakrīt ar juridisko adresi vai deklarētās dzīvesvietas adresi;

13.2.4. kontaktpersonu, tālruņa numuru, elektroniskā pasta adresi;

13.3. par uzņēmumu:

13.3.1. uzņēmuma nosaukumu, fiziskai personai – arī vārdu un uzvārdu;

13.3.2. juridiskai personai – reģistrācijas numuru komercreģistrā un juridisko adresi, fiziskai personai – personas kodu un deklarētās dzīvesvietas adresi;

13.3.3. faktisko adresi, ja tā nesakrīt ar juridisko adresi vai deklarētās dzīvesvietas adresi;

13.3.4. kontaktpersonu, tālruņa numuru, elektroniskā pasta adresi;

13.4. norādi par nepieciešamību saglabāt iepriekš reģistrā iekļauto marķējumu, norādot precīzu periodu, līdz kuram reģistrā iepriekš iekļautais marķējums saglabājams reģistrā;

13.5. par valsts nodevas samaksu – valsts nodevas maksātāju, maksājuma datumu un samaksāto summu;

13.6. par dienesta lēmuma saņemšanas veidu – uz norādīto oficiālo elektronisko adresi, elektroniskā pasta adresi, pasta adresi vai klātienē;

13.7. apliecinājumu, ka sniegtā informācija ir patiesa.";

1.7. papildināt noteikumus ar 13.1punktu šādā redakcijā:

"13.1 Papildus šo noteikumu 13. punktā minētajam paziņojumam par izmaiņāmuzņēmums dienestā iesniedz:

13.11. marķējuma teksta paraugu latviešu valodā;

13.12. marķējuma paraugu oriģinālvalodā, iepakojuma oriģinālu vai tā fotokopiju.";

1.8. aizstāt 15. punktā skaitļus un vārdus "9. un 13. punktā" ar skaitļiem un vārdiem "9., 9.1, 13. un 13.1punktā";

1.9. izteikt 22. punktu šādā redakcijā:

"22. Minimālais vitamīnu un minerālvielu daudzums dienas (diennakts) devā, ko iesaka ražotājs, nav mazāks par regulas Nr. 1169/2011 XIII pielikuma A daļas 2. punkta pirmajā un trešajā ievilkumā norādīto ievērojamu vitamīnu un minerālvielu daudzumu procentos no uzturvielu atsauces vērtības.";

1.10. svītrot 1. un 2. pielikumu.

2. Noteikumu 1.5. apakšpunkts stājas spēkā 2021. gada 1. janvārī.

Ministru prezidents A. K. Kariņš

Zemkopības ministrs K. Gerhards